Volhoubare Vrydae – Is jou sonskerm koraalrif-vriendelik? – Country Living in Southern Africa
Volhoubare Vrydae – Is jou sonskerm koraalrif-vriendelik?
An English version of this blog post on environmentally friendly sunscreen will appear on the blog tomorrow.
As jy soos ek is, het waarskynlik nog nooit twee-keer gedink oor presies wat binne jou sonblok is nie. Al wat vir my belangrik was, is dat ek veilig sou wees van 'n sonbrand. Ek het onlangs uitgevind dat baie hoofstroom sonblokmerke nie net plastiek bevat nie, maar ook koraalriwwe in die see fisies verbleik of selfs doodmaak. Skrikwekkend nê? As dit 'n koraalrif kan doodmaak en verbleik, is dit iets wat jy op jou vel moet smeer? Eerder dalk nie dink ek…
So waarvoor moet jy uitkyk as jy weer jou sonblok moet vervang?
'n Man wat sy doktersgraad het in Ekotoksikologie, Craig Downs, het die afgelope 14 jaar sy tyd bestee om aan te dui watter bestandele hou 'n ernstige bedreiging in vir die oseaan en als wat daarin lewe.
Volgens hom is die hoof-skuldige bestandeel in sonskerm Oksibensoon (Oxybenzone). Die bestandeel val die DNA van koraalriwwe aan in so manier dat hul steeds gesond lyk, maar nie meer kan voortplant nie. Die UV absorberende verbindings kan ook die koraalrif fisies bleik. Volgens Downs is dit die einde van 'n koraalrif. As die koraalrif eers dood is, verkrummel dit en verdwyn.
So vervang gerus jou volgende sonblok met 'n beter keuse vir jou en die omgewing. 'Groen' aanlyn-winkels verskaf verskeie soorte sonskerms en sonblokke wat nie skadelik is vir jou of die natuur nie.
Laat weet my gerus in die kommentaar as jy lankal reeds weet en 'n goeie omgewingsvriendelike sonblok/sonskerm kan aanbeveel.
Tags: Koraalrifvriendelike Sonskerm of sonblok Omgewingsvriendelike sonblok Rif-vriendelike sonblok Volhoubare Vrydag
← Trailcamming in Southern Africa – How can you contribute to trailcam related wildlife-research without owning a trailcamera?
Sustainable Saturdays – Is your sunblock coral reef-friendly? →
4 comments for "Volhoubare Vrydae – Is jou sonskerm koraalrif-vriendelik?"
Sjoe! Dis angswekkend soos die ware feite een vir een bekend raak. Hoe op aarde is al hierdie goed aanvanklik toegelaat?